Radulphus Regenvanu
Radulphus, praenominibus vulgaribus Ralph John Regenvanu (Suva in urbe Vitiorum die 20 Septembris 1970 natus) est eruditus et politicus Vanuatus.

Patre politico Vanuatuensi ex insula Malekula orto, matre presbytera Australiana, Radulphus Regenvanu in insulis Vitiensibus Australiaque et Vanuatu educatus est. Alumnus est universitatis nationalis Australianae ubi anthropologiae et archaeologiae studuit. Curator musei nationalis Vanuatuensis, anno 1994 inter conditores consociationis museorum insularum Pacificarum, ab anno 1995 director  fuit. Legatus est apud parlamentum Vanuatuense pro circulo Portus Vilae a die 2 Septembris 2008. Minister meruit ab anno 2010, variis muneribus, sub primis ministris Sato Kilman, Moana Carcasses Kalosil, Iosepho Natuman. Die 19 Decembris 2017 minister a rebus externis factus est.

Bibliographia 
 "Regenvanu represents Pacific in new Australian Language Research Centre" in Vanuatu Daily Post (15 Februarii 2015)

Nexus externi 
 "Hon. Ralph Regenvanu" apud parlamentum Vanuatuense

Homines vivi
Nati 1970
Incolae Vitiorum
Incolae Australiae
Politici Vanuatus
Museologi
Alumni Universitatis Nationalis Australianae